**SPOROČILO ZA JAVNOST, 20. 5. 2021**

izzid

**BABA**

**DERT endemične pesmi**

**dvojni album in knjiga**

svetovna prazivedba novega dela finske skladateljice Tellu Turkka in avtorice besedil Karmine Šilec, v izvedbi projektnega ansambla novoglasbenega gledališča Choregie in Nežke Struc

**BABA**

**Kolosalna balkanska fikcija**

**zvočna knjiga portretov**

**besedila: Karmina Šilec**

**pripovedovalka: Minca Lorenci**

**BABA**

**knjiga Karmina Šilec BABA: Katalog in Kolosalna balkanska fikcija**

**založba Sanje (izzide junija 2021)**

**DOGODKI:**23.6. 2021 Union, Maribor ob 19.00

24.6. 2021 Divaška jama, Divača (festival Sanje: predstavitev projekta BABA)

* DERT na voljo:

v fizični obliki:

<https://www.carmina-slovenica.si/trgovina/>

digitalno:

CD 1 /1/ glasba:  Tellu Turkka [LINK](https://www.catapultdistribution.com/magnet/Karmina-S%CC%8Cilec/DERT-endemic-songs)

CD 2/2 besedila: Karmina Šilec   [LINK](https://www.catapultdistribution.com/magnet/Nez%CC%8Cka-Struc/DERT-Endemic-songs-2--2)

* KBF Kolosalna balkanska fikcija - zvočna knjiga je na voljo:

<https://www.carmina-slovenica.si/audio-spletna-trgovina/kbfav_/>

v knjižnicah in na [AUDIBOOK](https://www.audibook.si/)

**BABA**

**Kolosalna balkanska fikcija**je *portretna zbirka* balkanskih zapriseženih devic – virdžin, ki prevzamejo moško ime in identiteto, oblečejo moška oblačila, opravljajo moška dela, kadijo, pijejo rakijo, guslajo ... in se vključijo v moško družbo. Knjiga pripoveduje o *drugosti.* O tem,kako se izgubi jezik prvotnega telesa, ki se ga ni nikoli obvladalo. Kaj pomeni postajati-moški in postati-moški. Virdžine v zgodbah so nenavadno ogledalo položaja žensk v sodobni družbi. KBF ni resnica, a bi lahko bila.

svetovalka za jezik in govor: Mojca Redjko

režiserka zvočne knjige: Tanja Lužar

**DERT** **endemične pesmi**

Projekt DERT je v celoti nastal v času, ko je svetu vladal koronavirus. Vaje so potekale doma, individualno, občasno preko spleta. Izvajalke so s pametnimi telefoni snemale svoja posamezna izvajanja dela v nastajanju, ki smo jih kasneje speli v pričujoče posnetke.

Zato je ta album izjemen dokument tega posebnega obdobja, predanosti in osredotočenosti zasedbe.Posnetki, ki smo jih ustvarjali, so ozvočili skrivnostno moč in duh glasbe, ulovili izgubljene trenutke v času, odrinili mračnost, negotovost in strah. So testament časa.

Carmina Slovenica je naročilo novega glasbenega dela zaupala skladateljici Tellu Turkka. Finska avtorica, interpretka in violinistka se umetniško največ posveča žanru sodobne reinterpretirane ljudske glasbe. Uveljavila se je s skupino Hedningarna, ki izvaja finske rune iz Kalevale in s skupino Suden Aika. Sklada za vokalne zasedbe, zbore in gledališče. Svetovno prepoznavnost je dosegla z delom Čas volkov.

**BABA**

DERT in KBF sta sta del projekta BABA.

Slepica, Medi in drugi liki bi lahko bili stari več kot sto let, dolgo so bili v globokem spanju, zdaj pa so prebujeni. Priklicani so iz preteklosti in od daleč. V nas strmijo s svojimi predirljivimi očmi, kot bi bili pol živi in pol mrtvi. Njihove pesmi so odmev zavijajočega obžalovanja, da so heroine čakale leta, desetletja, celo stoletja v nepremagljivem obupu prisilne nemosti. Njihov tempo je drugačen, čas teče s čudno hitrostjo: več deset let za rojstvo sina, nekaj dni za usodni strel, en dan za zmago v največji vojni, samo trenutek za poroko, ples ali pogreb. Iz pesmi kaplja mleko starodavnih napevov in epov kot največji čudež, kot zdravilni preliv za ženske, katerih povezane prsi in usta so izsušena od utrujenosti.

Življenjske habitate in habituse si z junakinjami DERTa delimo v raztegnjenem času skozi izkušnjo, da se po nekaterih robovih stikamo in prekrivamo in tako ustvarjamo skrivno zavezo pripadanja – istim koordinatam, včasih tudi istim kodom. Pripadamo temu, kar razumemo, tako prisotni kot odsotni.  So naše vzvratno zrcalo – zdi se, da je vse hkrati blizu tukaj in daleč zadaj. Resnično in neresnično obenem.

DERT  je platno, na katerega se projicirajo vsebine zavesti naše družbe, njeni strahovi, prepričanja, dvomi, stanja, vprašanja, problemi, užitki, zgodovina in sedanjost, vedenja in neumnosti, želje.

DERT spomni tudi nasmrtoholično družbeno ozkogledost, ki obsoja vsak korak in vsako dejanje; junakinjam je odpela poslednjo hvalnico z besediščem, okitenim s krasnimi pojmi kot so tradicija, družina, junaštvo..., za njimi pa skrila primitivizem, mitomanijo, mizoginost ter perverznosti in laži.

Spomni nas, kdo je ustvaril in pokopal junakinje – zaprisežene device, virdžine – Liljano, Suni, Lindito.

vodja snemanja in montaža:  Mojca Kamnik

mastering: Danilo Ženko

grafična podoba: Jana Kumberger

 posneto: 2020 /2021